Diari Oficial de la Generalitat Valenciana


Sumari del DOGV 5541, del 25-06-2007 (2007/8253)

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la que s'accepta la cessió gratuïta per un termini de cinquanta anys, d'un dret real de superfície sobre una parcel·la, situada a Castelló de la Plana, partida de Bovalar, realitzada per l'ajuntament del dit municipi a favor de la Generalitat, per a destinar la parcel·la a la construcció d'un centre de salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8253


Data del document
:   15-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * transmissió de la propietat
    * cultura regional
    * propietat immobiliària

RESOLUCIÓ de 15 de juny de 2007, de la Conselleria d'Economia, Hisenda i Ocupació, per la que s'accepta la cessió gratuïta per un termini de cinquanta anys, d'un dret real de superfície sobre una parcel·la, situada a Castelló de la Plana, partida de Bovalar, realitzada per l'ajuntament del dit municipi a favor de la Generalitat, per a destinar la parcel·la a la construcció d'un centre de salut. [2007/8253]  
L'Ajuntament de Castelló de la Plana, en sessió plenària realitzada el dia 25 d'abril de 1991, va acordar la cessió gratuïta a la Generalitat, per un termini de cinquanta anys, d'un dret real de superfície sobre la parcel·la de la seua propietat de 1.221,89 m² de superfície, situada en la partida de Bovalar de la dita població, amb la finalitat de destinar la parcel·la a la construcció d'un centre de salut.  
Basant-se en l'article 44 de la Llei 14/2003, de 10 d'abril, de Patrimoni la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta que realitza l'Ajuntament de Castelló de la Plana a favor de la Generalitat, per un termini de cinquanta anys, d'un dret real de superfície sobre la parcel·la de la seua propietat de 1.221,89 m² de superfície, situada en la partida de Bovalar, de la dita població, que confronta: nord, solar (ZU-M 8.4); sud, finca propietat municipal; est, carrer 228 del PGMOU; i oest, solar (ZU-M 8.4).   
Consta inscrita en el Registre de la Propietat de Castelló 4 al tom 784, llibre 33, foli 90, finca 3005, inscripció 1a.   
Referència cadastral: 1466107YU4830H3394HG.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta del dret de superfície realitzada per l'Ajuntament de Castelló de la Plana queda subjecta a les condicions següents:  
1. Que la Generalitat duga a terme la construcció d'un centre de salut en la parcel·la el dret de superfície de la qual se cedix.  
2. Que la destinació es mantinga durant el termini pel qual es constituïx el dret de superfície al terme del qual les edificacions passaran a propietat municipal, sense cap indemnització en la seua condició de propietari del sòl.  
3. Que no s'interrompa la prestació dels servicis del centre de salut per un període superior a sis mesos.  
4. Que no es transmeta, ni arrende, ni es grave a favor de tercers, el dret de superfície o la construcció edificada en virtut d'este, sense consentiment exprés de l'ajuntament.   
5. Que la Generalitat de la Comunitat Valenciana inscriga en el Registre de la Propietat el referit dret, que subsidiàriament podrà inscriure l'ajuntament cedent.  
Tercer  
El dret acceptat s'haurà d'incorporar a l'Inventari General de Béns i Drets de la Generalitat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de juny de 2007.- El conseller d'Economia, Hisenda i Ocupació: Gerardo Camps Devesa.